เต้นคนเดียวยังอันตราย หนุ่มโยกเบาๆ หน้าเวทีหมอลำ ถูกเตะก้านคอสลบ (คลิป)
เต้นคนเดียวยังอันตราย หนุ่มวัย 17 โยกเบาๆ วาดลวดลายหน้าเวทีหมอลำ ถูกใครก็ไม่รู้เตะก้านคอสลบเหมือดไม่พอ มาอีกคนเตะเสยไปอีกทีจนบาดเจ็บหนักผู้สื่อข่าวรายงานว่า ญาติของนายศุภกร (ขอสงวนนามสกุล) อายุ 17 ปี ได้นำภาพจากกล้องวงจรปิด ในงานฉลองอุโบสถและงานประจำปี ของวัดแห่งหนึ่งในอำเภอสุวรรณภูมิ จ.ร้อยเอ็ด เข้าแจ้งความหลังเมื่อวันที่ 9 มี.ค.63 ที่ผ่านมา นายศุภกร ได้เดินออกไปเต้นด้านหน้าเวทีหมอลำ ขณะนั้นมีกลุ่มวัยรุ่นกลุ่มหนึ่งพากันเต้นอยู่ก่อนแล้ว จังหวะที่นายศุภกร กำลังเต้นอยู่นั้นจู่ๆ ชายที่สวมหมวกก็ตรงเข้ามาเตะก้านคอครั้งเดียว จนล้มพับลงแน่นิ่ง แต่เท่านั้นยังไม่พอ เพื่อนของผู้ก่อเหตุก็ยังเดินเข้ามาเตะเข้าที่ศีรษะอีก ทั้งๆ ที่นายศุภกร นอนหมดสติอยู่ จากนั้นผู้ก่อเหตุและเพื่อนก็เดินออกจากหน้าเวทีไป เหมือนไม่มีอะไรเกิดขึ้นโดยญาติได้นำตัวนายศุภกร ส่งโรงพยาบาลสุวรรณภูมิ พบมีบาดแผลที่ริมฝีปาก ต้องเย็บถึง 7 เข็ม และมีอาการปวดศีรษะ ขณะนี้ยังนอนพักรักษาตัวอยู่โรงพยาบาลสุวรรณภูมิส่วนผู้ก่อเหตุทั้ง 2 คน ยังลอยนวล ทางญาติได้สืบทราบมาว่าเป็นคนในตัวอำเภอสุวรรณภูมิ ซึ่งเจ้าหน้าที่ตำรวจนัดสอบปากคำผู้บาดเจ็บและพยานเพื่อมาให้รายละเอียด แล้วจะออกหมายเรียกผู้ก่อเหตุมารับทราบข้อหา เพื่อดำเนินคดีตามกฎหมายต่อไปไปดูหมอลำกลับออกมามอเตอร์ไซค์หายนอกจากนี้ นายสุริยา วงศ์ชมภู อายุ 19 ปี เปิดเผยว่า ตนได้ขับขี่จักรยานยนต์ ฮอนด้าเวฟ ไอ 100 สีขาว-ดำ ไม่ติดแผ่นป้ายทะเบียน มาดูหมอลำที่อำเภอโพนทองโดยตนได้จอดรถจักรยานยนต์ไว้ที่ริมถนนภายในวัด ก่อนจะเดินไปดูการแสดงหมอลำ หลังจากนั้น เวลา 01.30 น. ตนได้เดินกลับมาที่รถจักรยานยนต์ แต่ก็ไม่พบกับจักรยานยนต์ ต่อมาจึงมาแจ้งความกับตำรวจก่อนหน้านี้ในเดือน ก.พ. พ่อของตนได้พาไปซื้อรถจักรยานยนต์ ซึ่งตนได้ใช้เงินน้ำพักน้ำแรงจากการทำงานรับจ้าง เบื้องต้นได้จ่ายงวดรถไปเพียง 1 งวด ก็มาเกิดเหตุการณ์ในครั้งนี้ขึ้น ทั้งนี้ ตนจึงวอนให้ผู้ที่ก่อเหตุได้นำรถมาคืน เนื่องจากไม่มีรถใช้เดินทางไปทำงาน และจะถอนแจ้งความในทันที แต่หากไม่นำมาคืนก็จะให้เจ้าหน้าที่ดำเนินคดีตามกฎหมายให้ถึงที่สุด
เต้นคนเดียวยังอันตราย หนุ่มวัย 17 โยกเบาๆ วาดลวดลายหน้าเวทีหมอลำ ถูกใครก็ไม่รู้เตะก้านคอสลบเหมือดไม่พอ มาอีกคนเตะเสยไปอีกทีจนบาดเจ็บหนัก 
ตีกันหน้าเวทีหมอลำ,เวทีหมอลำ,ร้อยเอ็ด,หน้าเวทีหมอลำ,ข่าวทั่วไป